pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง รายงานสภาพจราจรช่วงวันหยุดยาว ณ วันที่ 1 สิงหาคม 2565 เวลา 08.00 น.
วันจันทร์ที่ 1 สิงหาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 1 สิงหาคม 2565 เวลา 08.00 น.
.....
กรมทางหลวง (ทล.) กระทรวงคมนาคม โดย สํานักอํานวยความปลอดภัย และศูนย์บริหารจัดการจราจรและอุบัติเหตุ กรมทางหลวง (HTOC) ได้รายงานสรุปปริมาณจราจรเข้าออกกรุงเทพฯ บนทางหลวงสายหลักและมอเตอร์เวย์ เมื่อเวลา 08.00 น. ณ วันที่ 1 สิงหาคม 2565 จํานวน 10 เส้นทาง ในช่วงวันหยุดต่อเนื่องวันเฉลิมพระชนมพรรษา 2565 ระหว่างวันที่ 28 - 31 กรกฎาคม 2565 พบว่า
มีปริมาณจราจรรวมทั้งสิ้น 4,130,072 คัน โดยแบ่งเป็นปริมาณจราจรขาเข้า 2,145,084 คัน และขาออก 1,984,988 คัน โดยวันที่ 28 กรกฎาคม 2565 เป็นวันที่มีปริมาณจราจรขาออกสูงสุด 522,272 คัน และวันที่ 31 กรกฎาคม 2565 เป็นวันที่มีปริมาณจราจรขาเข้าสูงสุด 584,926 คัน ทั้งนี้ เมื่อเทียบกับช่วงวันหยุดต่อเนื่องวันเฉลิมพระชนมพรรษา ในปี 2564 และ 2563 พบว่า ช่วงวันหยุดต่อเนื่องปี 2565 มีปริมาณจราจรเพิ่มขึ้นจากช่วงวันหยุดต่อเนื่องปี 2564 ถึง 64% แต่ยังคงต่ํากว่าช่วงวันหยุดต่อเนื่องปี 2563 อยู่ 12%
ส่วนปริมาณรถที่ใช้ทางหลวงพิเศษระหว่างเมืองหมายเลข 6 สายบางปะอิน - นครราชสีมา (M6) ช่วง ปากช่อง - สีคิ้ว - ขามทะเลสอ ระยะทาง 64 กิโลเมตร ซึ่งเปิดให้บริการเป็นการชั่วคราว ทิศทางเดียว (วันเวย์) สําหรับรถขาออก ระหว่างวันที่ 28 - 29 กรกฎาคม 2565 และสําหรับรถขาเข้า ระหว่างวันที่ 30 - 31 กรกฎาคม 2565 นั้น พบว่า ในช่วงที่เปิดให้บริการขาออก (28 - 29 กรกฎาคม 2565) มีปริมาณรถใช้ M6 รวมทั้งสิ้น 10,515 คัน โดยแบ่งเป็นลงช่วงสีคิ้ว 3,983 คัน ลงช่วงขามทะเลสอ 6,532 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ขาออก จากปากช่อง - สีคิ้ว ได้ 12% และจากสีคิ้ว - ขามทะเลสอ ได้ 11% สําหรับช่วงที่เปิดให้บริการขาเข้า (30 - 31 กรกฎาคม 2565) มีปริมาณรถใช้ M6 รวมทั้งสิ้น 14,342 คัน โดยแบ่งเป็นเข้าใช้บริการจากขามทะเลสอ 5,116 คัน และเข้าใช้บริการจากสีคิ้ว 9,226 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ฝั่งขาเข้า จากขามทะเลสอ - สีคิ้ว ได้ 7% และจากสีคิ้ว - ปากช่อง ได้ 15%
นอกจากนี้ สถิติอุบัติเหตุบนทางหลวงแผ่นดินช่วงวันหยุดต่อเนื่องดังกล่าว พบว่ามีการเกิดอุบัติเหตุรวมทั้งสิ้น 156 ครั้ง เสียชีวิต 29 ราย บาดเจ็บ 169 ราย สาเหตุส่วนใหญ่มาจากขับรถเร็วถึง 111 ครั้ง ส่วนยานพาหนะที่เกิดเหตุมากที่สุดคือรถปิคอัพถึง 103 คัน ทั้งนี้ เมื่อเทียบกับสถิติอุบัติเหตุในช่วงวันหยุดต่อเนื่องปี 2564 พบว่า มีจํานวนครั้งของการเกิดอุบัติเหตุลดลง 5% แต่มีจํานวนผู้เสียชีวิตเพิ่มขึ้น 107% และมีจํานวนผู้บาดเจ็บเพิ่มขึ้น 71%
รัฐบาลไทย-ข่าวทำเนียบรัฐบาล-“ชัยวุฒิ” พบ ศาลยุติธรรม เตรียมเปิดรับฟ้องคดีออนไลน์ทางอิเล็กทรอนิกส์ แก้ปัญหาประชาชนซื้อสินค้าไม่ตรงปก เริ่มปลายเดือนมกราคม
วันพฤหัสบดีที่ 13 มกราคม 2565
“ชัยวุฒิ” พบ ศาลยุติธรรม เตรียมเปิดรับฟ้องคดีออนไลน์ทางอิเล็กทรอนิกส์ แก้ปัญหาประชาชนซื้อสินค้าไม่ตรงปก เริ่มปลายเดือนมกราคม
“ชัยวุฒิ” พบ ศาลยุติธรรม เตรียมเปิดรับฟ้องคดีออนไลน์ทางอิเล็กทรอนิกส์ แก้ปัญหาประชาชนซื้อสินค้าไม่ตรงปก เริ่มปลายเดือนมกราคม
รมว.ดิจิทัลฯเข้าพบประธานศาลฎีกาเผยศาลยุติธรรมพร้อมเปิดรับฟ้องคดีออนไลน์ทางอิเล็กทรอนิกส์ปลายเดือนมกราคมหวังช่วยเหลือประชาชนผู้เสียหายจากการซื้อขายออนไลน์
ภายหลังจากที่พลเอกประยุทธ์จันทร์โอชานายกรัฐมนตรีได้มีข้อสั่งการกําชับให้นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) เร่งรัดดูแลเรื่องการเเก้ปัญหาให้กับประชาชนที่ถูกหลอกลวงเกี่ยวกับการสั่งซื้อสินค้าออนไลน์และได้สินค้าไม่ตรงปกหรือได้ไม่ครบตามจํานวนเป็นปัญหาที่ส่งผลกระทบต่อผู้บริโภคเป็นจํานวนมากแต่ยังไม่มีช่องทางใดที่จะดําเนินการเอาผิดกับผู้ขายได้โดยตรง ล่าสุดนายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ได้เข้าพบน.ส.ปิยะกุลบุญเพิ่มประธานศาลฎีกาเพื่อติดตามความคืบหน้าเกี่ยวกับปัญหาดังกล่าว โดยน.ส.ปิยะกุลบุญเพิ่มประธานศาลฎีกา กล่าวว่าเราตระหนักถึงความเดือดร้อนของประชาชนเเละพยายามที่จะดูเเลผู้เสียหายในทุกมิติภายใต้สโลแกนความยุติธรรมที่เข้าถึงง่ายจึงตั้งโจทย์ว่าทําอย่างไรจึงจะทําให้ประชาชนที่ได้รับความเสียหายเข้าถึงการฟ้องคดีแพ่งได้ง่ายซึ่งขณะนี้กําลังสร้างช่องทางการรับฟ้องคดีทางอิเล็กทรอนิกส์โดยมุ่งเน้นไปที่คดีแพ่งเป็นหลักเพื่อแก้ปัญหาผู้บริโภคได้รับสินค้าไม่ตรงปกหรือได้รับสินค้าไม่เป็นไปตามที่ตกลงไว้ซึ่งพบว่ามีเพิ่มมากขึ้นเป็นจํานวนมากในยุคปัจจุบัน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม กล่าวว่ากระทรวงดิจิทัลฯพร้อมทํางานขับเคลื่อนควบคู่ไปกับศาลยุติธรรมเพื่อเเก้ปัญหาเรื่องดังกล่าวให้กับประชาชนโดยสนับสนุนเครื่องมือในการทํางานเเละประสานความร่วมมือกันระหว่างศาลยุติธรรมเเละสํานักงานพัฒนาธุรกรรมทางอิเล็กทรอนิกส์(ETDA)ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจเเละสังคม
ทั้งนี้การซื้อขายออนไลน์จะสามารถยื่นฟ้องคดีได้24ชั่วโมงเรียกว่ายื่นฟ้องได้ทุกวันตลอดเวลาผู้เสียหายไม่ต้องนํากระดาษมายื่นฟ้องศาลเหมือนคดีปกติช่วยในการอํานวยความสะดวกเรื่องการที่ไม่ต้องเดินทางมาศาลให้ทันเวลาทําการและสามารถทําได้ที่ไหนก็ได้การกรอกข้อมูลในระบบที่ใช้ในการฟ้องคดีซื้อขายออนไลน์ได้กําหนดให้ไม่มีความซับซ้อนจะมีช่องกรอกข้อมูลพร้อมเเนบหลักฐานที่จะเป็นไฟล์ทําได้ไม่ยากถือว่าเป็นการเเก้ปัญหาเเละอํานวยความสะดวกให้กับประชาชนอย่างไรก็ตามศาลยุติธรรมเตรียมที่จะเปิดระบบการรับฟ้องคดีทางอิเล็กทรอนิกส์อย่างเป็นทางการได้ภายในเดือนมกราคมนี้ขณะนี้อยู่ระหว่างการพัฒนาเว็บไซต์เพื่อให้ง่ายต่อการติดต่อสื่อสาร
สําหรับคดีนี้ผู้เสียหายสามารถยื่นฟ้องตรงได้โดยเข้าไปกรอกเอกสารยืนยันตัวตนในเว็บไซต์โดยมีการตั้งองค์คณะผู้พิพากษา5คณะเพื่อทําการรับเรื่องราวและจะเป็นการพิจารณาความรวมถึงการสื่อความเสียหายผ่านระบบอิเล็กทรอนิกส์ซึ่งจะทําให้เกิดความสะดวกแก่ผู้เสียหายแม้วงเงินเสียหายจะไม่มากนัก
************
รัฐบาลไทย-ข่าวทำเนียบรัฐบาล-ขสมก. ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท
วันพฤหัสบดีที่ 1 กรกฎาคม 2564
ขสมก. ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564
องค์การขนส่งมวลชนกรุงเทพ (ขสมก.) กระทรวงคมนาคม​ ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564 เพื่อลดภาระค่าใช้จ่าย และเป็นการส่งเสริมให้ประชาชนผู้ใช้บริการ เปลี่ยนวิธีการชําระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์ และธนบัตร ซึ่งเป็นสื่อแพร่โรคติดเชื้อไวรัส​ COVID-19
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ช่วงสถานการณ์การแพร่ระบาดของโรคติดเชื้อไวรัส​ COVID-19 ที่ผ่านมา ขสมก.​ ได้มีการดําเนินการตามมาตรการป้องกันการแพร่ระบาดอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลาขณะอยู่บนรถโดยสาร การฉีดพ่นแอลกอฮอล์ภายในรถโดยสาร ก่อนนํารถออกวิ่งให้บริการประชาชน และการติดตั้งเจลแอลกอฮอล์บนรถโดยสาร สําหรับให้พนักงานและผู้ใช้บริการล้างทําความสะอาดมือ เป็นต้น นอกจากนี้ ขสมก. ได้ยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ตั้งแต่วันที่ 1 กุมภาพันธ์ - 30 มิถุนายน 2564 เพื่อส่งเสริมให้ผู้ใช้บริการเปลี่ยนวิธีการชําระค่าโดยสารจากเดิมที่ใช้เงินสด เป็นการชําระค่าโดยสารผ่านบัตรเพื่อลดการสัมผัสเหรียญกษาปณ์และธนบัตร เนื่องจากปัจจุบันสถานการณ์การแพร่ระบาดโรคติดเชื้อไวรัส​ COVID-19 ระลอกที่ 3 ได้ทวีความรุนแรงเพิ่มขึ้นในหลายพื้นที่ ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 31 กรกฎาคม 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริมให้มีการชําระค่าโดยสารแบบไร้เงินสดอย่างต่อเนื่อง
รัฐบาลไทย-ข่าวทำเนียบรัฐบาล-วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม
วันพฤหัสบดีที่ 24 กุมภาพันธ์ 2565
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม แจ้งความประสงค์เพื่อขึ้นทะเบียนรับการช่วยเหลือเยียวยาผลกระทบจากโควิด-19 ของบรัฐบาล มีทั้งหมด 3,857 คนทั่วประเทศ
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่คณะรัฐมนตรีมีมติมอบหมายให้กระทรวงวัฒนธรรม (วธ.) ร่วมกับกระทรวงแรงงาน พิจารณาแนวทางช่วยเหลือเยียวยาบรรเทาความเดือดร้อนแก่กลุ่มศิลปินและกลุ่มเครือข่ายอุตสาหกรรมบันเทิงอายุเกิน 65 ปีที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)ที่เป็นกลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40 ตามพ.ร.บ.ประกันสังคม พ.ศ. 2533 และที่แก้ไขเพิ่มเติม ซึ่ง วธ. ได้ประสานขอความร่วมมือสมาคมเครือข่ายอุตสาหกรรมบันเทิงและสมาคมศิลปินพื้นบ้านทั้งหมด 30 สมาคม เช่น สมาพันธ์สมาคมภาพยนตร์แห่งชาติ สมาคมวิชาชีพภาพยนตร์และดิจิทัลมีเดีย สมาคมการค้าผู้ผลิตภาพยนตร์สารคดีไทย สมาคมลิเกประเทศไทย สมาคมเพลงพื้นบ้านภาคกลางประเทศไทย สมาคมอุปรากรจีน สมาคมศิลปินขับซอล้านนา เป็นต้น ดําเนินการรวบรวมข้อมูลจํานวนศิลปินและเครือข่ายอุตสาหกรรมบันเทิงที่มีอายุเกิน 65 ปีทั้งที่เป็นสมาชิกสมาคมและไม่ได้เป็นสมาชิกให้มาแจ้งความประสงค์เพื่อขึ้นทะเบียนขอรับงบประมาณช่วยเหลือเยียวยาผลกระทบจากโรคโควิด-19 จากรัฐบาล
ปลัดกระทรวงวัฒนธรรม กล่าวอีกว่า เมื่อเร็วๆนี้วธ.ได้รับแจ้งจากสมาคมเครือข่ายอุตสาหกรรมบันเทิงและสมาคมศิลปินพื้นบ้านทั้ง 30 สมาคมถึงผลการรวบรวมข้อมูลจํานวนศิลปินและเครือข่ายอุตสาหกรรมบันเทิงที่มีอายุเกิน 65 ปีทั้งที่เป็นสมาชิกสมาคมและไม่ได้เป็นสมาชิกสมาคมที่มาแจ้งความประสงค์เพื่อขึ้นทะเบียนไว้ของแต่ละสมาคม มีจํานวนทั้งหมด 3,857 คนทั่วประเทศ ขณะนี้ วธ. ได้แจ้งยอดและรายชื่อดังกล่าวไปยังกระทรวงแรงงาน เพื่อตรวจสอบความซ้ําซ้อน อีกทั้งประสานกระทรวงการคลังเพื่อขอความเห็นประกอบการจัดทําโครงการช่วยเหลือเยียวยา เพื่อเสนอของบประมาณดําเนินการจากรัฐบาล ขณะเดียวกัน วธ. กําชับให้สํานักงานวัฒนธรรมจังหวัด (สวจ.) ทุกแห่งเตรียมความพร้อมในการประสานงานกับทั้ง 30 สมาคม เพื่อให้คําแนะนําและอํานวยความสะดวกแก่ศิลปินและเครือข่ายอุตสาหกรรมบันเทิงที่มีอายุเกิน 65 ปี
รัฐบาลไทย-ข่าวทำเนียบรัฐบาล-ยืนยัน! ผู้ป่วยโควิด-19 ยังรักษา รพ.เอกชนฟรี หากปฏิเสธการรักษา - เรียกเก็บเงิน แจ้งสายด่วน สบส. 1426
วันศุกร์ที่ 25 กุมภาพันธ์ 2565
ยืนยัน! ผู้ป่วยโควิด-19 ยังรักษา รพ.เอกชนฟรี หากปฏิเสธการรักษา - เรียกเก็บเงิน แจ้งสายด่วน สบส. 1426
.....
กระทรวงสาธารณสุข แจงผู้ป่วยโควิด-19 ยังถือเป็นผู้ป่วยฉุกเฉิน สามารถเข้ารับการรักษาจาก รพ.เอกชน ได้โดยไม่เสียค่าใช้จ่าย เนื่องจากยังไม่มีการเปลี่ยนแปลงหรือยกเลิก "ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อกรณีโรคโควิด-19” แต่อย่างใด
.
หากสถานพยาบาลเอกชนปฏิเสธการรักษาหรือเรียกเก็บค่ารักษาจากผู้ป่วยโควิด-19 หรือญาติ ให้โทรแจ้งสายด่วน สบส. 1426 โดยผู้ประกอบกิจการและผู้ดําเนินการสถานพยาบาลถือว่ามีความผิดตาม พ.ร.บ.สถานพยาบาล พ.ศ.2541 ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ห่วงยอดเสียชีวิต - ปอดอักเสบจากโรคโควิด สูงขึ้น ขอประชาชนเข้ารับวัคซีน หมั่นสังเกตอาการตนเองและครอบครัว
วันพุธที่ 27 กรกฎาคม 2565
นายกฯ ห่วงยอดเสียชีวิต - ปอดอักเสบจากโรคโควิด สูงขึ้น ขอประชาชนเข้ารับวัคซีน หมั่นสังเกตอาการตนเองและครอบครัว
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์การแพร่ระบาดของโรคโควิด-19 อย่างใกล้ชิด ซึ่งขณะนี้พบยอดผู้เสียชีวิตและผู้ป่วยปอดอักเสบเพิ่มสูงขึ้นในช่วง 3 วันที่ผ่านมา โดยขอความร่วมมือจากประชาชนเข้ารับการฉีดวัคซีนตามที่สาธารณสุขกําหนด หมั่นสังเกตอาการของตนเองและคนในครอบครัวอย่างใกล้ชิด หากพบมีอาการน่าสงสัยให้เข้าพบแพทย์โดยเร็ว เพื่อลดอัตราการเสียชีวิต
.
พร้อมมอบหมายกระทรวงสาธารณสุข ให้ความสําคัญกับการควบคุม ป้องกัน ดูแล รักษาสุขภาพประชาชนเป็นหลัก รวมถึงรายงานความคืบหน้า ผลกรณีโรคฝีดาษวานรที่ จ.ภูเก็ต เพื่อสร้างความมั่นใจให้แก่ประเทศและประชาชน และให้เจ้าหน้าที่เฝ้าระวัง เข้มงวดการเดินทางเข้า - ออกประเทศในทุกช่องทางด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คมนาคม มั่นใจ ท่าอากาศยานกระบี่ พร้อมรับนักท่องเที่ยวต่างชาติ สนองนโยบายเปิดประเทศของรัฐบาล
วันเสาร์ที่ 30 เมษายน 2565
คมนาคม มั่นใจ ท่าอากาศยานกระบี่ พร้อมรับนักท่องเที่ยวต่างชาติ สนองนโยบายเปิดประเทศของรัฐบาล
กรมท่าอากาศยาน ยืนยันว่าท่าอากาศยานกระบี่ มีความพร้อมทุกด้านในการเปิดรับนักท่องเที่ยวจากต่างชาติเดินทางเข้าประเทศ เน้นย้ําทุกมาตรการของ ศบค.
นายปริญญา แสงสุวรรณ อธิบดีกรมท่าอากาศยานกระทรวงคมนาคม กล่าวว่า หลังจาก ศบค. ยกเลิกการตรวจคัดกรองโควิด Test and Go หากมีอาการให้ตรวจ ATK ในที่พัก ผู้เดินทางเข้าราชอาณาจักร เริ่มวันที่ 1 พฤษภาคม 2656 ได้สั่งการให้ท่าอากาศยานกระบี่ร่วมกับหน่วยงานที่เกี่ยวข้องดําเนินการรองรับทุกด้าน ทั้งการคัดกรอง และการให้บริการผู้โดยสารทั้งขาเข้าและขาออกอย่างเป็นระบบ โดยมีการปรับมาตรการรับผู้โดยสารจากต่างประเทศ แบ่งเป็น 2 ประเภท ได้แก่
1) ผู้ได้รับวัคซีนตามเกณฑ์ ซึ่งจะต้องลงทะเบียนผ่านระบบ Thailand Pass เพื่อแสดงหลักฐานวัคซีนและกรมธรรม์ประกันภัยที่ครอบคลุมค่าใช้จ่ายในการดูแลสุขภาพและรักษาพยาบาลหรือหลักประกันอื่นใดตลอดระยะเวลาที่ผู้เดินทางอยู่ในราชอาณาจักรในวงเงินไม่น้อยกว่า 10,000 ดอลลาร์สหรัฐ (ไม่รวมผู้โดยสารที่เป็นคนไทยเดินทางเข้าประเทศ) หรือตามที่ทางราชการกําหนด
2) ผู้ไม่ได้รับวัคซีนหรือได้รับไม่ครบตามเกณฑ์ ก็จะต้องลงทะเบียนผ่านระบบ Thailand Pass เพื่อแสดงหลักฐานการจองห้องพัก (AQ) และกรมธรรม์ประกันภัยเช่นเดียวกัน ทั้งนี้ ขอย้ําว่าผู้โดยสารขาเข้าทุกคนต้องผ่านจุดตรวจวัดอุณหภูมิ และแสดงหลักฐานการลงทะเบียน Thailand Pass ณ ด่านควบคุมโรค จากนั้นจึงตรวจลงตราอนุญาตคนเข้าเมืองโดยตรวจคนเข้าเมืองกระบี่ และเข้าสู่กระบวนการศุลกากรโดยด่านศุลกากรกระบี่ ก่อนออกจากอาคารผู้โดยสารต่อไป โดยกระบวนการสําหรับผู้โดยสารขาเข้าทั้งหมดนี้ จะใช้เวลาเพียง 8 - 10 นาที/คน เท่านั้น
ปัจจุบันท่าอากาศยานกระบี่มีเที่ยวบินระหว่างประเทศของสายการบิน SCOOT ในเส้นทางจากสิงคโปร์สู่ท่าอากาศยานกระบี่ ซึ่งที่ผ่านมามีจํานวนผู้โดยสารขาเข้าและผู้โดยสารขาออกรวมกันทั้งหมด 4,064 คน และในวันที่ 1 พฤษภาคม 2565 เป็นต้นไป จะมีสายการบิน Air Asia ทําการบินในเส้นทางจากกัวลาลัมเปอร์ มาเลเซีย สู่ท่าอากาศยานกระบี่ เพิ่มขึ้นอีกหนึ่งสายการบิน
อธิบดีกรมท่าอากาศยาน กล่าวย้ําว่า ทุกท่าอากาศยานในกํากับของ กรมท่าอากาศยาน (ทย.) ที่เปิดรับเที่ยวบินระหว่างประเทศ มีความพร้อมเต็มที่ทั้งด้านอุปกรณ์ สถานที่ และบุคลากรผู้ปฏิบัติงาน มีความเพียงพอในการอํานวยความสะดวกอย่างรวดเร็วและเป็นระบบ โดยคาดการณ์ว่าภายหลังการเปิดประเทศจะมีเที่ยวบินระหว่างประเทศมาขอเปิดใช้บริการเพิ่มขึ้น จึงได้กําชับให้ก็มีการเตรียมความพร้อมในทุกด้านเพื่อรองรับปริมาณการเดินทางที่จะเพิ่มสูงขึ้นอย่างแน่นอน พร้อมทั้งให้ท่าอากาศยานร่วมกับสายการบินประชาสัมพันธ์ให้ผู้โดยสารทราบล่วงหน้าถึงมาตรการ/ขั้นตอนการเข้าประเทศเพื่ออํานวยความสะดวกให้แก่นักท่องเที่ยว
รัฐบาลไทย-ข่าวทำเนียบรัฐบาล-คำกล่าวแสดงความชื่นชมและสร้างขวัญกำลังใจแก่เจ้าหน้าที่ผู้ปฏิบัติงานด้านยาเสพติด การประชุมแถลงผลการดำเนินงานป้องกันและปราบปรามยาเสพติด ประจำปี ๒๕๖๔
วันศุกร์ที่ 8 ตุลาคม 2564
คํากล่าวแสดงความชื่นชมและสร้างขวัญกําลังใจแก่เจ้าหน้าที่ผู้ปฏิบัติงานด้านยาเสพติด การประชุมแถลงผลการดําเนินงานป้องกันและปราบปรามยาเสพติด ประจําปี ๒๕๖๔
คํากล่าวแสดงความชื่นชมและสร้างขวัญกําลังใจแก่เจ้าหน้าที่ผู้ปฏิบัติงานด้านยาเสพติด การประชุมแถลงผลการดําเนินงานป้องกันและปราบปรามยาเสพติด ประจําปี ๒๕๖๔
คํากล่าวแสดงความชื่นชมและสร้างขวัญกําลังใจแก่เจ้าหน้าที่ผู้ปฏิบัติงานด้านยาเสพติด
การประชุมแถลงผลการดําเนินงานป้องกันและปราบปรามยาเสพติดประจําปี๒๕๖๔
-------------------------------------
พี่น้องประชาชนชาวไทยที่รักทุกท่าน
ตลอดระยะเวลา๑ปีในการทํางานด้านการปราบปรามยาเสพติดซึ่งถือเป็นวาระสําคัญของชาติทุกหน่วยงานมีการบูรณาการการทํางานอย่างจริงจังวันนี้ต้องยอมรับว่าทุกภาคส่วนทํางานกันอย่างเข้มแข็งทั้งตํารวจป.ป.ส.ภาคประชาสังคมภาคีเครือข่ายประเทศต่างๆจนการปราบปรามยาเสพติดมีการพัฒนาไปมากโดยในปี๒๕๖๔รัฐบาลได้ตั้งเป้าหมายยึดอายัดทรัพย์สินไว้ที่๖,๐๐๐ล้านบาทแต่ผลจากการบูรณาการการทํางานกันอย่างจริงจังทําให้สามารถยึดอายัดทรัพย์สินได้กว่า๗,๓๐๐ล้านบาทถือว่าทํางานได้เกินเป้าหมายที่ได้รับปากกับประชาชนไว้
แต่สิ่งที่ต้องยอมรับในหนึ่งประเด็นคือกฏหมายยาเสพติดที่ล้าสมัยซึ่งใช้มายาวนานถึง๔๒ปีนั้นขณะนี้ได้ดําเนินการปรับปรุงแก้ไขร่างประมวลกฎหมายยาเสพติดให้ทันสมัยสอดรับกับสถานการณ์การทํางานในปัจจุบันจากนี้ไปจะสามารถยึดอายัดทรัพย์สินผู้ค้ายาเสพติดย้อนหลังได้ถึง๑๐ปีและกฎหมายสําคัญอีกหนึ่งฉบับที่ถือเป็นกฎหมายเพื่อประชาชนคือการปลดล็อคพืชกระท่อมให้ประชาชนสามารถใช้สรรพคุณทางยาของกระท่อมให้เกิดประโยชน์ต่อร่างกายและรัฐบาลจะเดินหน้าผลักดันพืชกระท่อมให้เป็นพืชเศรษฐกิจเพื่อทําให้เกิดรายได้ต่อไป
นอกจากนี้ก้าวต่อไปของรัฐบาลคือการพัฒนาเทคโนโลยีให้ทันสมัยเท่าทันกลุ่มผู้ค้ายาเสพติดเพื่อติดตามกระบวนการค้ายาที่หันมาใช้สกุลเงินดิจิทัลหรือCryptocurrency (คริป-โต-เคอ-เรน-ซี่)ในการกระทําความผิด
สุดท้ายนี้ผมขอขอบคุณ๙กระทรวง๒๖หน่วยงานและ๒ส่วนราชการที่ร่วมกันบูรณาการอย่างมีประสิทธิภาพตลอดจนพี่น้องประชาชนที่มีส่วนร่วมในการแก้ไขปัญหายาเสพติดผมขอเป็นกําลังใจให้กับทุกๆท่านในการปฏิบัติหน้าที่และขอให้ทุกท่านมุ่งมั่นแก้ไขขจัดภัยยาเสพติดเพื่อความปลอดภัยของสังคมสืบต่อไปขอบคุณครับ
-------------------------------------
รัฐบาลไทย-ข่าวทำเนียบรัฐบาล-จุรินทร์ดันสินค้าชุมชนสู่Shoppee/Lazada จัดโปรรับส่วนลดพิเศษ ช่วยกระตุ้นเศรษฐกิจท้องถิ่น
วันเสาร์ที่ 6 สิงหาคม 2565
จุรินทร์ดันสินค้าชุมชนสู่Shoppee/Lazada จัดโปรรับส่วนลดพิเศษ ช่วยกระตุ้นเศรษฐกิจท้องถิ่น
จุรินทร์ดันสินค้าชุมชนสู่Shoppee/Lazada จัดโปรรับส่วนลดพิเศษ ช่วยกระตุ้นเศรษฐกิจท้องถิ่น ลุยต่อโมบายพาณิชย์ลดราคา ลดค่าใช้จ่ายประชาชนแล้ว หมื่นกว่าล้าน
วันนี้ 6 สิงหาคม 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลส่งเสริมเศรษฐกิจฐานราก มุ่งเป้าเพิ่มรายได้ผู้ประกอบการชุมชน นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระะทรวงพาณิชย์ ได้ขับเคลื่อนการเพิ่มศักยภาพให้ผู้ประกอบการสามารถจําหน่ายสินค้าผ่านช่องทางอออนไลน์ ซึ่งจะช่วยขยายตลาดให้กับสินค้าชุมชนอย่างมาก และในช่วงวันที่ 8-15 ส.ค. 2565 นี้ กระทรวงพาณิชย์ โดยกรมพัฒนาธุรกิจการค้า จับมือ 2 แพลตฟอร์ม Shopee และ Lazada นําสินค้าชุมชนคัดเกรดขึ้นตลาดออนไลน์ รวบรวมสินค้าเด่น คุณภาพดีทั่วประเทศ 1,000 รายการ พร้อมแจกส่วนลดพิเศษในแคมเปญ "DBD Online Megasale"
เพื่อส่งเสริมผู้ประกอบการชุมชนไทย ให้สามารถขยายช่องทางการจําหน่ายสู่ตลาดออนไลน์ รวมทั้งเพิ่มศักยภาพในการบริหารธุรกิจอย่างมืออาชีพ กรมพัฒนาธุรกิจการค้า ได้จัดแคมเปญ “DBD Online Megasale” ภายใต้มหกรรม Thailand e-Commerce Expo 2022 รวบรวมผู้ประกอบการชุมชนกว่า 300 ราย สินค้ากว่า 1,000 รายการ ประกอบไปด้วยสินค้าในหมวดอาหารและเครื่องดื่ม เสื้อผ้าและแฟชั่น และของใช้ของตกแต่ง เช่น วาฟเฟิลกรอบจากมะพร้าวน้ําหอม น้ําพริกปลาทราย ปลาทูอบสับปะรด ใบชาอบแห้ง และผ้าย้อมคราม เป็นต้น ซึ่งประชาชนจะได้ส่วนลดสูงสุด 48% หรือ gift voucher มูลค่า 100 บาท เพียงกรอกโค้ด “DBDMEGASALE” เมื่อเข้าสู่แพลตฟอร์ม ดังกล่าว เริ่มตั้งแต่วันที่ 8-15 ส.ค. 2565 คาดว่าจะช่วยกระตุ้นเศรษฐกิจช่วงท้ายปีให้เติบโต สร้างมูลค่ากว่า 10 ล้านบาท
นางสาวรัชดา กล่าวต่อว่า ในส่วนของการดูแลราคาสินค้าภายใต้สถานการณ์ของแพงทั่วโลกนั้น นายจุรินทร์ ได้รายงานการดําเนินงานให้นายกรัฐมนตรีทราบอย่างต่อเนื่อง ซึ่งทางกระทรวงฯมีระบบการติดตามราคาต้นทุนการผลิตสินค้าอุปโภคบริโภคที่จําเป็นอย่างใกล้ชิด และได้ขอความร่วมมือจากผู้ประกอบการอย่าเพิ่งขึ้นราคา ที่ผ่านมาได้รับความร่วมมือเป็นอย่างดี อย่างไรก็ตาม อาจมีสินค้าบางตัวที่จะอนุญาตให้ปรับเพิ่มราคาขายเล็กน้อย หากต้นทุนวัตถุดิบนําเข้าราคาขยับสูงขึ้นอย่างมีนัยสําคัญ
สําหรับโครงการคาราวาน “พาณิชย์ลดราคา! ช่วยประชาชน” ขณะนี้ได้เริ่มครั้งที่ 20 แล้ว และจะมีถึง - 5 ตุลาคม 2565 โดยจําหน่ายสินค้าอุปโภคบริโภคและอาหารกว่า 80 รายการ ลดสูงสุดถึง 62% มีจุดจําหน่ายทุกจังหวัด สินค้าที่ลดราคาเป็นพิเศษ อาทิ 1.หมูเนื้อแดง 2.น่องไก่ติดสะโพก 3.ไข่ไก่คละเบอร์ 4.น้ํามันปาล์มขวด 5.ข้าวถุง เป็นต้น โดยคาราวานพาณิชย์ลดราคาครั้งนี้ คาดว่าช่วยลดค่าครองชีพประชาชนประมาณ 300-500 ล้านบาท หากมองภาพรวมทั้งหมดของโครงการพาณิชย์ลดราคา! ช่วยประชาชน ที่ดําเนินการมาแล้วทั้ง 19 ครั้ง สามารถลดภาระค่าครองชีพให้กับคนไทยทั้งประเทศแล้วกว่า 11,728 ล้านบาท
รัฐบาลไทย-ข่าวทำเนียบรัฐบาล-อภ. ปฏิเสธ บวกกำไร 88% วัคซีนโมเดอร์นา
วันจันทร์ที่ 12 กรกฎาคม 2564
อภ. ปฏิเสธ บวกกําไร 88% วัคซีนโมเดอร์นา
....
เป็นที่วิพากษ์วิจารณ์กันในสื่อสังคมออนไลน์เรื่อง ราคานําเข้าและการจัดเก็บภาษีวัคซีน Moderna ว่าราคาสูงเกินจริง
.
ล่าสุด องค์การเภสัชกรรมออกมาชี้แจงว่า ราคานําเข้าวัคซีน 584 บาทต่อโดสที่มีการพูดถึงกันนั้น เป็นข้อมูลที่คลาดเคลื่อนจากความเป็นจริง เพราะราคาจริงมีข้อตกลงที่กําหนดเป็นเงื่อนไขไว้ในการเจรจาซื้อขายที่ไม่ให้ทั้ง 2 ฝ่ายเปิดเผยข้อมูล อย่างไรก็ตาม บริษัท ซิลลิค ฟาร์มา จํากัด ซึ่งเป็นตัวแทนจําหน่ายและกําหนดราคาวัคซีน Moderna ระบุว่า มีข้อมูลราคาซื้อขายในตลาดโลก (อ้างอิงจากเว็บไซต์www.biospace.com) อยู่ที่ประมาณ 25 - 37 ดอลลาร์สหรัฐ ต่อ 1 โดส ขึ้นอยู่กับเงื่อนไขและจํานวนที่จัดซื้อในแต่ละครั้ง
.
การกําหนดราคาขายวัคซีน Moderna ให้กับ รพ.เอกชนที่ราคา 1,100 บาทต่อโดสนั้น เป็นราคาที่องค์การเภสัชฯ ได้รับจากบริษัท ซิลลิค ฟาร์มา รวมกับภาษีมูลค่าเพิ่ม และค่าใช้จ่ายอื่น ๆ เช่น ค่าเก็บรักษา ค่าขนส่ง ค่าประกันภัยรายบุคคล เพื่อให้ความคุ้มครองกับผู้ที่ได้รับการฉีดวัคซีนทางเลือก Moderna กรณีที่อาจมีอาการไม่พึงประสงค์
.
ดังนั้น ประเด็นที่มีการกล่าวหาว่ามีการบวกกําไรหรือภาษีเข้าไปในราคาขายถึง 516 บาท หรือ 88% จึงไม่เป็นความจริง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครองแชมป์ 2 ปีซ้อน! “ข้าวหอมมะลิไทย” ชนะการประกวดข้าวดีที่สุดในโลก ปี 2021
วันพฤหัสบดีที่ 16 ธันวาคม 2564
ครองแชมป์ 2 ปีซ้อน! “ข้าวหอมมะลิไทย” ชนะการประกวดข้าวดีที่สุดในโลก ปี 2021
.....
กระทรวงพาณิชย์ เผย “ข้าวหอมมะลิ 105” จากประเทศไทย ได้รับรางวัลชนะเลิศการประกวดข้าวโลก “World’s Best Rice Award 2021” ซึ่งเป็นการครองแชมป์ปีที่ 2 ติดต่อกัน นับเป็นอีกหนึ่งความภาคภูมิใจของคนไทย สะท้อนให้เห็นถึงความทุ่มเทของทุกฝ่ายในการพัฒนาคุณภาพและมาตรฐานข้าวไทยอย่างต่อเนื่อง
.
ขณะที่ยอดการส่งออกข้าวปีนี้ มีแนวโน้มเกิน 6 ล้านตัน ตามเป้าหมายที่กําหนดไว้ ล่าสุด (13 ธ.ค. 64) ส่งออกแล้ว 5.82 ล้านตัน โดยในเดือน พ.ย. ที่ผ่านมา มียอดใบขออนุญาตส่งออกข้าวถึง 825,000 ตัน ซึ่งสูงที่สุดในรอบ 11 เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลจวก “เพื่อไทย” โยงได้ทุกเรื่องเพื่อโจมตีรัฐบาล เหน็บรำไม่ดีโทษปี่โทษกลอง เชื่อไร้หลักฐานเด็ด จนต้องรีบโยนบาปให้คนอื่นล่วงหน้าเพื่อรักษาหน้า
วันพฤหัสบดีที่ 14 กรกฎาคม 2565
โฆษกรัฐบาลจวก “เพื่อไทย” โยงได้ทุกเรื่องเพื่อโจมตีรัฐบาล เหน็บรําไม่ดีโทษปี่โทษกลอง เชื่อไร้หลักฐานเด็ด จนต้องรีบโยนบาปให้คนอื่นล่วงหน้าเพื่อรักษาหน้า
โฆษกรัฐบาลจวก “เพื่อไทย” โยงได้ทุกเรื่องเพื่อโจมตีรัฐบาล เหน็บรําไม่ดีโทษปี่โทษกลอง เชื่อไร้หลักฐานเด็ด จนต้องรีบโยนบาปให้คนอื่นล่วงหน้าเพื่อรักษาหน้า มั่นใจซักฟอกนายกฯ ตอนไหนก็ชี้แจงฉลุย
วันที่ 14 กรกฎาคม 2564 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า ผลเลือกตั้งซ่อม ส.ส.ลําปางบ่งชี้ว่า คะแนนนิยมอยู่ที่ฝั่งประชาธิปไตย และเมื่อย้อนไปดูผลการเลือกตั้งผู้ว่าฯ กทม. ก็สอดคล้องกันว่า ดูเหมือนจะกลายเป็นงานถนัดของฝ่ายค้านไปแล้ว ที่ออกมาตีกิน โยงทุกเรื่องเป็นเรื่องการเมืองเพื่อโจมตีรัฐบาล ทั้งๆ ที่ก็รู้อยู่เต็มอกว่าสาเหตุที่ผลการเลือกตั้งซ่อม ส.ส.ลําปางออกมาแบบนั้นเพราะฝ่ายค้านช่วยกันเทคะแนนให้และไม่เกี่ยวกับพรรคพลังประชารัฐเพราะพรรคพลังประชารัฐไม่ได้ส่งผู้สมัคร อย่างไรก็ตาม ยืนยันว่ารัฐบาลพร้อมชี้แจงในทุกประเด็น โดยเฉพาะท่านนายกฯ ไม่ว่าฝ่ายค้านจะจัดเวลาลําดับไหนในการอภิปรายไม่ไว้วางใจผลที่ออกมาก็ไม่แตกต่างกัน เพราะประชาชนทราบดีว่ารัฐบาลโดยเฉพาะท่านนายกฯ บริหารประเทศด้วยความซื่อสัตย์สุจริต และเด็ดขาดกับการทุจริตคอรัปชั่น ซึ่งแตกต่างจากรัฐบาลในอดีตอย่างชัดเจน
"วันนี้ฝ่ายค้านเริ่มเห็นแววว่าตัวเองจะไปไม่รอด เพราะหาข้อมูลทุจริตไม่ได้ตามที่โม้เอาไว้ จึงรีบออกมาโยนบาปให้คนอื่นว่า หากผลโหวตออกมาว่ารัฐมนตรีที่ถูกอภิปรายไม่ไว้วางใจนั้นได้รับเสียงไว้วางใจอย่างล้นหลาม เป็นเพราะฝ่ายค้านที่เป็นงูเห่าถูกซื้อตัวไปเยอะ จนเป็นตัวแปรที่มีผลพอสมควร ทั้งๆ ที่ผ่านมาฝ่ายค้านโหมโรงแทบจะรายวัน แต่เนื้อหาและข้อเท็จจริงกลับไม่เคยมีให้เห็น จึงต้องโยนบาปให้งูเห่าเพื่อรักษาหน้าตัวเอง ซึ่งเป็นเรื่องที่น่าละอายยิ่งกว่า เข้าทํานองรําไม่ดีโทษปี่โทษกลอง" นายธนกร กล่าว
รัฐบาลไทย-ข่าวทำเนียบรัฐบาล-ครม.อนุมัติกว่า 107 ล้านบาท โครงการอาชีวะ ฝีมือชน พัฒนากำลังคนชายแดนใต้ สร้างทักษะอาชีพที่มั่นคงแก่นักเรียนด้อยโอกาส
วันอังคารที่ 8 มีนาคม 2565
ครม.อนุมัติกว่า 107 ล้านบาท โครงการอาชีวะ ฝีมือชน พัฒนากําลังคนชายแดนใต้ สร้างทักษะอาชีพที่มั่นคงแก่นักเรียนด้อยโอกาส
ครม.อนุมัติกว่า 107 ล้านบาท โครงการอาชีวะ ฝีมือชน พัฒนากําลังคนชายแดนใต้ สร้างทักษะอาชีพที่มั่นคงแก่นักเรียนด้อยโอกาส
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติโครงการอาชีวะ ฝีมือชน พัฒนากําลังคนชายแดนใต้ กรอบวงเงินงบประมาณ 107.6 ล้านบาท มีระยะเวลาดําเนินโครงการตั้งแต่ปีงบประมาณพ.ศ.2564 – 2568 ตามที่กระทรวงศึกษาธิการเสนอ ซึ่งเป็นโครงการต่อเนื่องเพื่อช่วยเหลือนักเรียนด้อยโอกาสในเขตพื้นที่จังหวัดชายแดนภาคใต้ให้ได้เรียนรู้วิชาชีพและสร้างทักษะประกอบอาชีพที่มั่นคง
โครงการอาชีวะ ฝีมือชน พัฒนากําลังคนชายแดนใต้นี้ มีวัตถุประสงค์เพื่อ 1) ช่วยเหลือนักเรียนด้อยโอกาสและครอบครัวผู้มีรายได้น้อย 2)สร้างโอกาสให้เยาวชนในเขตพื้นที่จังหวัดชายแดนใต้ได้เรียนรู้วิชาชีพอย่างมีคุณภาพ 3)ลดความเหลื่อมล้ําทางด้านการศึกษาและสร้างแรงจูงใจให้เยาวชนได้มีโอกาสสร้างทักษะในการประกอบอาชีพที่มั่นคง โดยดําเนินการในลักษณะการจัดตั้งโรงเรียนประจําในสถานศึกษาสังกัด สํานักงานคณะกรรมการการอาชีวศึกษา (สอศ.) ในพื้นที่จังหวัดปัตตานี จังหวัดยะลา จังหวัดนราธิวาส และจังหวัดสงขลา ในอําเภอจะนะ อําเภอเทพา อําเภอนาทวี และอําเภอสะบ้าย้อย รวม 4 แห่ง ได้แก่ 1)วิทยาลัยเทคนิคกาญจนาภิเษกปัตตานี 2)วิทยาลัยอาชีวศึกษายะลา 3)วิทยาลัยการอาชีพสุไหง-โกลก และ 4)วิทยาลัยเทคนิคจะนะ สําหรับกลุ่มเป้าหมายของโครงการจะเปิดรับนักเรียน/นักศึกษาในระดับ ปวช. จํานวน 135 คนต่อชั้นเรียน และระดับ ปวส. จํานวน 247 คนต่อชั้นเรียน ซึ่งเป็นนักเรียน/นักศึกษาที่ยากจน ถูกทอดทิ้ง ไม่มีผู้อุปการะ และได้รับผลกระทบจากเหตุการณ์ความไม่สงบในจังหวัดชายแดนภาคใต้ โดยมีคุณสมบัติ อาทิ 1)ครอบครัวมีรายได้ไม่เกิน 30,000 บาทต่อปี โดยใช้ข้อมูลจากผู้ที่ลงทะเบียนผู้มีรายได้น้อยเพื่อรับสวัสดิการของรัฐ 2)เป็นนักเรียนที่ได้รับผลกระทบจากเหตุการณ์ความไม่สงบในจังหวัดชายแดนภาคใต้ 3)มีภูมิลําเนาในจังหวัดปัตตานี จังหวัดยะลา จังหวัดนราธิวาส และจังหวัดสงขลา ในอําเภอจะนะ อําเภอเทพา อําเภอนาทวี และอําเภอสะบ้าย้อย
นางสาวรัชดากล่าวด้วยว่า โครงการนี้จะช่วยลดความเหลื่อมล้ําทางการศึกษาและสร้างโอกาสให้นักเรียนด้อยโอกาสในพื้นที่จังหวัดชายแดนภาคใต้ได้ศึกษาต่อด้านวิชาชีพอย่างทั่วถึงและมีทักษะประกอบอาชีพที่มั่นคง ทั้งนี้ ผลการดําเนินโครงการในปีงบประมาณ พ.ศ.2561 – 2563 ที่ผ่านมา มีนักเรียน/นักศึกษาเข้าร่วมโครงการรวมทั้งสิ้น 858 คน แบ่งเป็นระดับ ปวช .จํานวน 318 คน และระดับ ปวส.จํานวน 540 คน ซึ่งได้รับความสนใจจากประชาชนในพื้นที่เพิ่มมากขึ้น
---------------------
รัฐบาลไทย-ข่าวทำเนียบรัฐบาล-​​Thailand’s 3 provinces ranked among top 10 in survey on South-Eastern Asia: Health Care Index by City 2022 Mid-Year
วันพฤหัสบดีที่ 14 กรกฎาคม 2565
​​Thailand’s 3 provinces ranked among top 10 in survey on South-Eastern Asia: Health Care Index by City 2022 Mid-Year
​​Thailand’s 3 provinces ranked among top 10 in survey on South-Eastern Asia: Health Care Index by City 2022 Mid-Year
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased that Thailand's 3 provinces are ranked among top 10 Southeast Asian cities with the highest quality healthcare system for 2022 mid-year, according to the website Numbeo's survey on South-Eastern Asia: Health Care Index by City 2022 Mid-Year.
Top the ranking is Chiang Mai, followed by Bangkok, and Pattaya, at 3rd, and 4th respectively. Visitors of Numbeo, the website with largest database on cost of living and healthcare system, have been surveyed on overall quality of healthcare system, medical personnel, equipment, staffs, and medical expenses.
According to the survey, Chiang Mai is a popular city among foreigners thanks to its low cost of living, convenience, and cultural identity. There are large foreign communities in the province, as well as quality healthcare services, which are affordable comparing to similar treatment in hospitals abroad.
The Government Spokesperson added that the Prime Minister was pleased that Thai healthcare system has been acknowledged by the international community. The Government has set a policy to upgrade the country’s medical industry to becoming an inclusive medical hub. The Prime Minister also thanked all concerned sectors and agencies, be it, the public and private sectors, and medical R&D centers and facilities, as well as medical personnel, for their integrative effort to drive investment and development in medical industry, and promote Thailand’s healthcare reputation at an international level.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมเป็นประธานพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต พ.ศ. 2565-2569 วันพรุ่งนี้ (24 มี.ค.)
วันพุธที่ 23 มีนาคม 2565
โฆษกรัฐบาลเผย “นายกฯ” เตรียมเป็นประธานพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต พ.ศ. 2565-2569 วันพรุ่งนี้ (24 มี.ค.)
โฆษกรัฐบาลเผย “นายกฯ” เตรียมเป็นประธานพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต พ.ศ. 2565-2569 วันพรุ่งนี้ (24 มี.ค.) เร่งขับเคลื่อนการพัฒนาคุณภาพชีวิตให้เกิดความต่อเนื่องตั้งแต่เด็กปฐมวัยสู่วัยผู้สูงอายุ
วันที่ 23 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ในวันพฤหัสบดี ที่ 24 มีนาคม 2565 นี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง: การพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) พ.ศ. 2565 – 2569 ณ ตึกสันติไมตรี (หลังใน) ทําเนียบรัฐบาล
นายธนกรกล่าวว่า การลงนามบันทึกข้อตกลงการบูรณาการความร่วมมือ 7 กระทรวง: การพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) พ.ศ. 2565 – 2569 เป็นไปตามยุทธศาสตร์ชาติ 20 ปี (พ.ศ. 2561-2580) ด้านการพัฒนาและเสริมสร้างทรัพยากรมนุษย์ ที่มีเป้าหมายสําคัญเพื่อพัฒนาคนในทุกมิติและทุกช่วงวัยภายใต้แผนแม่บทที่ 11 การพัฒนาศักยภาพคนตลอดช่วงชีวิต โดยหน่วยงานที่เกี่ยวข้อง 4 กระทรวง ได้แก่ กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงมหาดไทย และกระทรวงศึกษาธิการ ได้ลงนามร่วมกันเมื่อ 30 มีนาคม 2560 ที่ผ่านมา และเพื่อให้สอดคล้องกับบริบท สถานการณ์ปัจจุบัน กระทรวงสาธารณสุขจึงได้ร่วมกับภาคีเครือข่ายขยายความร่วมมือเป็น 7 กระทรวง ประกอบด้วย กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ และกระทรวงสาธารณสุข ร่วมบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) เพื่อส่งเสริมความร่วมมือและขับเคลื่อนการพัฒนาให้เกิดความต่อเนื่องตั้งแต่เด็กปฐมวัยสู่วัยผู้สูงอายุ ซึ่งจะมีการสนับสนุน ส่งเสริมการดําเนินงานระหว่างกระทรวงร่วมกันแบบบูรณาการเพื่อพัฒนาคุณภาพชีวิตในทุกมิติ พร้อมร่วมกันผลักดันในระดับนโยบายจนถึงระดับปฏิบัติอย่างเป็นรูปธรรม ตลอดจนสร้างกลไกการดําเนินงานให้เอื้อต่อการดูแลกลุ่มเป้าหมายในระดับพื้นที่ที่เชื่อมโยง สอดรับแนวนโยบายรัฐบาลและแผนยุทธศาสตร์ที่เกี่ยวข้อง เพื่อให้เกิดการดําเนินงานแบบบูรณาการที่มีประสิทธิภาพ บรรลุผลตามเป้าหมายที่กําหนดไว้อย่างยั่งยืน
รัฐบาลไทย-ข่าวทำเนียบรัฐบาล-บัตรสวัสดิการแห่งรัฐขยายสิทธิส่วนลดค่าก๊าซหุงต้มเพิ่มเติม (ก.ค. - ก.ย. 65) บรรเทาความเดือดร้อนให้ผู้มีรายได้น้อย ในช่วงที่สินค้าขึ้นราคา
วันพุธที่ 29 มิถุนายน 2565
บัตรสวัสดิการแห่งรัฐขยายสิทธิส่วนลดค่าก๊าซหุงต้มเพิ่มเติม (ก.ค. - ก.ย. 65) บรรเทาความเดือดร้อนให้ผู้มีรายได้น้อย ในช่วงที่สินค้าขึ้นราคา
ผู้ถือบัตรสวัสดิการแห่งรัฐได้รับการขยายระยะเวลามาตรการช่วยเหลือส่วนลดค่าก๊าซหุงต้ม จํานวน 100 บาทต่อคนต่อ 3 เดือน ในช่วงเดือน ก.ค. - ก.ย.2565 เริ่มใช้สิทธิวงเงินส่วนลดค่าก๊าซหุงต้มได้ตั้งแต่วันที่ 1 ก.ค.2565 เป็นต้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบมาตรการลดค่าครองชีพรอบใหม่ เป็นเวลา 3 เดือน เพื่อช่วยบรรเทาความเดือดร้อนให้กับประชาชนที่ได้รับผลกระทบจากปัญหาราคาน้ํามันแพง โดยในส่วนของผู้ถือบัตรสวัสดิการแห่งรัฐ จะได้รับการขยายระยะเวลามาตรการช่วยเหลือส่วนลดค่าก๊าซหุงต้ม จํานวน 100 บาทต่อคนต่อ 3 เดือน ในช่วงเดือนกรกฎาคมถึงเดือนกันยายน 2565 โดยกรมบัญชีกลางในฐานะหน่วยงานที่รับผิดชอบเรื่องการจ่ายเงินให้แก่ร้านค้าที่ผู้มีสิทธินําบัตรสวัสดิการแห่งรัฐไปชําระค่าก๊าซหุงต้ม ซึ่งจะเริ่มใช้สิทธิวงเงินส่วนลดค่าก๊าซหุงต้มได้ตั้งแต่วันที่ 1 กรกฎาคม 2565 เป็นต้นไป ขอสรุปรายละเอียดวงเงินสิทธิในบัตรสวัสดิการแห่งรัฐประจําเดือนกรกฎาคม - กันยายน 2565 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- ส่วนลดค่าซื้อก๊าซหุงต้ม 100 บาทต่อ 3 เดือน (ก.ค. - ก.ย. 65)
- ค่าใช้จ่ายในการเดินทาง ประกอบด้วย
ค่าโดยสารรถ บขส. 500 บาทต่อเดือน
ค่าโดยสารรถไฟ 500 บาทต่อเดือน
ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 15 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ 50/100 บาทต่อเดือน (ผู้สูงอายุที่ได้รับสิทธิตั้งแต่ ต.ค. 64 - ก.ค. 65 จะได้รับเงินเข้าบัตรฯ ในเดือน เม.ย. - ก.ย. 65)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินคืนค่าไฟฟ้า ไม่เกิน 315 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ําประปา ไม่เกิน 100 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สําหรับผู้ถือบัตรสวัสดิการแห่งรัฐ ที่มีบัตรประจําตัวคนพิการและได้รับเงินเบี้ยความพิการ)
“สําหรับผู้ถือบัตรสวัสดิการแห่งรัฐท่านใดที่ไม่ประสงค์จะใช้บัตรสวัสดิการแห่งรัฐ สามารถส่งคืนได้ที่กรมบัญชีกลางหรือสํานักงานคลังจังหวัด 76 จังหวัดทั่วประเทศ และสามารถติดตามข่าวสารของกรมบัญชีกลางได้จากช่องทางต่าง ๆ ของกรมบัญชีกลาง เช่น Facebook Youtube Instagram Twitter และ CGD Application หรือโทรศัพท์สอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-นายกฯ ลงพื้นที่ตรวจราชการ จ.เชียงใหม่ ติดตามการขับเคลื่อนแผนงานตามนโยบายของรัฐบาล 29 มิ.ย. 65
วันอังคารที่ 28 มิถุนายน 2565
นายกฯ ลงพื้นที่ตรวจราชการ จ.เชียงใหม่ ติดตามการขับเคลื่อนแผนงานตามนโยบายของรัฐบาล 29 มิ.ย. 65
.....
พลเอก ประยุทธ์ จันทร์โอชา นายกรัฐมนตรี มีภารกิจลงพื้นที่ตรวจราชการ จ.เชียงใหม่ ในวันพุธที่ 29 มิ.ย. 65 โดยช่วงเช้าจะไปตรวจเยี่ยมโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา ณ ประตูระบายน้ําแม่ตะมาน และเป็นประธานเปิดงาน FTI EXPO 2022: SHAPING FUTURE INDUSTRIES ณ ศูนย์ประชุมและแสดงสินค้านานาชาติฯ จ.เชียงใหม่
.
โดยงานดังกล่าว เป็นการแสดงศักยภาพและยกระดับความก้าวหน้าของภาคอุตสาหกรรมเป้าหมาย ภายใต้แนวคิด BCG ที่ดําเนินการตามนโยบายของรัฐบาล เพื่อรองรับการเปิดประเทศหลังวิกฤตการณ์โควิด-19 และภาวะเศรษฐกิจโลกที่ชะลอตัว
.
ช่วงบ่าย ติดตามการพัฒนาทักษะด้าน Coding ให้แก่เยาวชน พร้อมพบปะนักเรียนและกลุ่มดิจิทัลสตาร์ทอัพ ณ โรงเรียนวัดเวฬุวัน
.
และเยี่ยมชมผลงานวิจัยด้าน Digital Transformation ในการพัฒนาระบบบริหารและระบบบริการของเทศบาลเมืองแม่เหียะ ซึ่งถือว่าเป็นการพลิกโฉมระบบการบริหารและบริการสาธารณะขององค์กรปกครองส่วนท้องถิ่นโดยใช้เทคโนโลยีดิจิทัล
.
อ่านเพิ่มเติม คลิก https://www.thaigov.go.th/news/contents/details/56149
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-เปิดหอผู้ป่วยปลื้มจิตต์ รพ.สุราษฎร์ธานี
วันจันทร์ที่ 23 พฤษภาคม 2565
เปิดหอผู้ป่วยปลื้มจิตต์ รพ.สุราษฎร์ธานี
นายแพทย์เกียรติภูมิ วงศ์รจิต กระทรวงสาธารณสุข พร้อมด้วยคณะผู้บริหาร เปิดหอผู้ป่วยปลื้มจิตต์ รพ.สุราษฎร์ธานี ขนาด 12 เตียง และ 2 ห้องแยกสังเกตอาการสําหรับดูแลผู้ป่วยกลุ่มจิตเวชและยาเสพติดที่มีอาการทับซ้อนทางร่างกาย โดยทํางานเป็นเครือข่ายกับรพ.จิตเวชสว
นายแพทย์เกียรติภูมิ วงศ์รจิต กระทรวงสาธารณสุข พร้อมด้วยคณะผู้บริหารเปิดหอผู้ป่วยปลื้มจิตต์ รพ.สุราษฎร์ธานี ขนาด 12 เตียง และ 2 ห้องแยกสังเกตอาการสําหรับดูแลผู้ป่วยกลุ่มจิตเวชและยาเสพติดที่มีอาการทับซ้อนทางร่างกาย โดยทํางานเป็นเครือข่ายกับรพ.จิตเวชสวนสราญรมย์ ช่วยให้ผู้ป่วยได้เข้าถึงบริการได้มากขึ้น ลดอันตรายที่อาจเกิดขึ้นกับผู้ป่วย ครอบครัว และชุมชน
ดาวน์โหลดภาพเพิ่มเติมที่ : https://bit.ly/38eF5qg
รัฐบาลไทย-ข่าวทำเนียบรัฐบาล-เปิดลงทะเบียนโครงการคนละครึ่ง ระยะที่ 4 สำหรับประชาชนทั่วไปวันแรก 10 กุมภาพันธ์ 2565
วันพุธที่ 9 กุมภาพันธ์ 2565
เปิดลงทะเบียนโครงการคนละครึ่ง ระยะที่ 4 สําหรับประชาชนทั่วไปวันแรก 10 กุมภาพันธ์ 2565
โครงการคนละครึ่ง ระยะที่ 4 จะมีการเปิดลงทะเบียนสําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ในวันพรุ่งนี้เป็นวันแรก (วันพฤหัสบดีที่ 10 ก.พ.2565) ตั้งแต่เวลา 06.00 น. - 22.59 น. ต่อเนื่องทุกวัน จนกว่าจะครบจํานวนประมาณ 1 ล้านสิทธิ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่าโครงการคนละครึ่ง ระยะที่ 4 (โครงการฯ ระยะที่ 4) จะมีการเปิดลงทะเบียนสําหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนทั่วไปฯ) ในวันพรุ่งนี้เป็นวันแรก (วันพฤหัสบดีที่ 10 กุมภาพันธ์ 2565) ตั้งแต่เวลา 06.00 น. ถึง 22.59 น. ต่อเนื่องทุกวัน จนกว่าจะครบจํานวนประมาณ 1 ล้านสิทธิ โดยช่องทางการลงทะเบียนแบ่งเป็น 2 กรณี ดังนี้
1) กรณีเป็นประชาชนที่เคยได้รับสิทธิมาตรการ/โครงการอื่นของรัฐที่มีการใช้จ่ายผ่านแอปพลิเคชัน “เป๋าตัง” สามารถลงทะเบียนเข้าร่วมโครงการผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com
2) กรณีประชาชนที่ไม่มีแอปพลิเคชัน “เป๋าตัง” สามารถลงทะเบียนเข้าร่วมโครงการผ่านเว็บไซต์ www.คนละครึ่ง.com
ทั้งนี้ ในส่วนของความคืบหน้าโครงการฯ ระยะที่ 4 จากข้อมูลสะสม ณ วันที่ 8 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 21.17 ล้านราย มียอดการใช้จ่ายรวม 16,334.6 ล้านบาท แบ่งเป็นเงินที่ประชาชนจ่าย 8,269.0 ล้านบาท และรัฐร่วมจ่าย 8,065.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 6,062.2 ล้านบาท ร้านธงฟ้า 3,188.6 ล้านบาท ร้าน OTOP 783.8 ล้านบาท ร้านค้าทั่วไป 5,993.9 ล้านบาท ร้านบริการ 283.3 ล้านบาท และกิจการขนส่งสาธารณะ 22.8 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 24.67 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจํานวน 1.33 ล้านราย โดยเป็นผู้ประกอบการรายใหม่ 205 ราย
ทั้งนี้ ประชาชนทั่วไปฯ ที่ลงทะเบียนโครงการฯ ระยะที่ 4 สําเร็จ จะสามารถใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-สปสช. ชี้แจงข้อเรียกร้องให้ทบทวนเพิ่มค่าตรวจ PET/CT ให้ผู้ป่วยโรคมะเร็ง
วันอาทิตย์ที่ 20 มิถุนายน 2564
สปสช. ชี้แจงข้อเรียกร้องให้ทบทวนเพิ่มค่าตรวจ PET/CT ให้ผู้ป่วยโรคมะเร็ง
เลขาธิการ สปสช. เผยมีการกําหนดอัตราเบิกค่าตรวจ PET/CT จํานวน 30,000 บาท/ครั้ง นําร่องใน 6 เดือน และจะมีการติดตามเพื่อประเมินความเหมาะสมและทบทวนอัตราจ่ายหลังจากพ้นระยะเวลา  6 เดือนแล้ว
วันที่ 20 มิถุนายน 2564 นายแพทย์จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ กล่าวถึงกรณี เครือข่ายโรงพยาบาลกลุ่มสถาบันแพทยศาสตร์แห่งประเทศไทย ออกแถลงการณ์ เรื่องสิทธิประโยชน์การตรวจทางรังสีวิทยาเพทซีที (PET/CT) ในระบบ สปสช. โดยขอให้มีการทบทวนและปรับเพิ่มค่าตรวจทางรังสีวิทยา PET/CT ในผู้ป่วยมะเร็งนั้น
นายแพทย์จเด็จฯ กล่าวว่า สปสช.ขอขอบคุณ UHosNet ที่ให้ข้อเสนอแนะเพื่อการพัฒนาชุดสิทธิประโยชน์ต่างๆ เพื่อประชาชน ในส่วนของข้อเรียกร้องให้ สปสช.ทบทวนอัตราค่าตรวจที่เป็นธรรมภายใน 6 เดือนนั้น สปสช.ขอยืนยันว่าเป็นสิ่งที่คณะกรรมการหลักประกันสุขภาพแห่งชาติ ได้มีมติแล้วว่า จะมีการทบทวนอัตราการจ่ายชดเชยหลังจากดําเนินการไปแล้ว 6 เดือนแน่นอน ซึ่งบอร์ด สปสช. เมื่อวันที่ 7 มิถุนายน 2564 ได้มีมติเห็นชอบกําหนดการจ่ายสําหรับบริการตรวจ PET/CT ตามรายการบริการ (Fee schedule) ในอัตรา 30,000 บาท/ครั้ง ไป 6 เดือน (ระหว่าง 7 มิ.ย.- 7 ธ.ค.64) โดยใช้งบค่าบริการกรณีเฉพาะ ที่กันไว้จํานวน 880 ล้านบาท ตามประกาศหลักเกณฑ์การดําเนินงานและบริหารจัดการกองทุนฯฉบับที่ 2 (ข้อ 8) สําหรับจ่ายชดเชยกรณีดังกล่าว ทั้งนี้ ให้มีการกํากับติดตามประเมินผลกระทบมิติต่างๆ เพื่อเป็นข้อมูลประกอบการพิจารณาทบทวนอัตราจ่ายต่อไป
สําหรับหน่วยบริการที่ตั้งอยู่ในพื้นที่ภูมิภาค ซึ่งมีต้นทุนบริการที่สูงกว่าเขต กทม.และปริมณฑลนั้น บอร์ด สปสช.ได้กําหนดอัตราจ่ายเพิ่มเติมจาก 30,000 บาท/ครั้ง เพื่อเป็นค่าบริหารจัดการให้เกิดการเข้าถึงบริการได้ ทั้งนี้อัตราจ่ายโดยรวมต้องไม่เกินอัตรา 34,337 บาท/ครั้ง ดังนั้นการที่ UHosNet เสนอให้มีการทบทวนภายอัตราจ่ายนั้น สปสช.ยืนยันว่าจะมีการติดตามเพื่อประเมินความเหมาะสมของอัตราการจ่ายและทบทวนอัตราจ่ายอย่างแน่นอนหลังจากมีการดําเนินการไประยะแรก 6 เดือนแล้ว ซึ่งเป็นไปตามที่บอร์ด สปสช.มีมติก่อนหน้านี้อยู่แล้ว
ทั้งนี้ สิทธิประโยชน์บริการตรวจเพทซีที (PET/CT) ในระบบหลักประกันสุขภาพแห่งชาติ (บัตรทอง) ที่บอร์ด สปสช.มีมติอนุมัติไปเมื่อวันที่ 7 มิถุนายน 2564 นั้น ได้กําหนดอัตราการจ่ายสนับสนุนค่าบริการตรวจในอัตราครั้งละ 3 หมื่นบาท นําร่องเป็นเวลา 6 เดือน เพื่อเป็นทางเลือกสําหรับการประเมินระยะของโรคมะเร็งปอดชนิดเซลล์ไม่เล็ก (NSCLC) และการประเมินระยะโรคเริ่มต้นและประเมินการตอบสนองระหว่างให้ยาเคมีบําบัดและหลังสิ้นสุดการรักษา สําหรับผู้ป่วยโรคมะเร็งต่อน้ําเหลืองชนิดฮอดจ์กิน (HL)
สําหรับการตรวจเพทซีที เป็นการใช้เครื่องมือทางเวชศาสตร์นิวเคลียร์ที่ใช้เทคโนโลยีร่วมกันของเครื่อง PET และ เครื่องเอกซเรย์คอมพิวเตอร์ (CT) เพื่อตรวจดูความผิดปกติของเซลล์ระดับเมตาบอลิซึม ซึ่งเป็นการถ่ายภาพทางด้านรังสีที่ตรวจวัดอนุภาคโพสิตรอนที่ปล่อยจากผู้ป่วยหลังได้รับสารเภสัชรังสีเข้าไปในร่างกาย โดยสามารถให้รายละเอียดเพื่อนําไปวินิจฉัยโรคได้อย่างมีประสิทธิภาพ และยังช่วยให้สามารถประเมินระยะของโรคมะเร็งได้
รัฐบาลไทย-ข่าวทำเนียบรัฐบาล-รมว.สุชาติ หารือ รมว.ศึกษาธิการสิงคโปร์ พัฒนาทักษะฝีมือแรงงานรองรับความต้องการนายจ้าง
วันศุกร์ที่ 6 พฤษภาคม 2565
รมว.สุชาติ หารือ รมว.ศึกษาธิการสิงคโปร์ พัฒนาทักษะฝีมือแรงงานรองรับความต้องการนายจ้าง
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม เข้าเยี่ยมคารวะ Mr.Chan Chun Sing รัฐมนตรีว่าการกระทรวงศึกษาธิการของสิงคโปร์ โอกาสนี้ได้หารือข้อราชการในประเด็นเพื่อแลกเปลี่ยนเรียนรู้และหารือการเชื่อมโยงแนวทางการพัฒนาทักษะฝีมือแรงงานที่จําเป็นให้กับแรงงานไทย รวมทั้งสามารถจัดการข้อมูลด้านแรงงานได้อย่างเป็นระบบให้ครอบคลุมทุกมิติ ณ กระทรวงศึกษาธิการสิงคโปร์
นายสุชาติ กล่าวว่า ประเทศสิงคโปร์เป็นประเทศที่ให้ความสําคัญกับการพัฒนาทรัพยากรมนุษย์บุคคลในทุกช่วงวัย โดยเฉพาะวัยแรงงาน เพราะแรงงานเป็นส่วนสําคัญในการที่จะพัฒนาประเทศ และมีระบบ Skill Future ที่น่าสนใจ เพื่อนํารูปแบบดังกล่าวไปเพิ่มศักยภาพด้านทักษะฝีมือแรงงานขั้นสูงให้แก่แรงงานไทย เพื่อให้สอดคล้องกับนโยบายรัฐบาล ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชาและกระทรวงแรงงานที่กํากับดูแลของ พล.อ.ประวิตร วงษ์สุวรรณ รองนายกรัฐมนตรี ที่ให้ความสําคัญในการส่งเสริมให้แรงงานมีงานทํา ได้รับการพัฒนาให้มีศักยภาพสูงในทุกมิติสอดคล้องกับทิศทางการพัฒนาประเทศและเพิ่มขีดความสามารถในการแข่งขัน
“กระทรวงแรงงาน ขอขอบคุณท่านรัฐมนตรีว่าการกระทรวงศึกษาธิการของสิงคโปร์ ที่ให้การสนับสนุนแลกเปลี่ยนข้อมูลระบบการพัฒนาทักษะฝีมือแรงงานของสิงคโปร์ที่จําเป็นสําหรับแรงงานไทยที่เข้ามาทํางานตามความต้องการของนายจ้างสิงคโปร์ ซึ่งเป็นนิมิตรหมายที่ดีในความร่วมมือให้สามารถจัดส่งแรงงานที่มีทักษะฝีมือชั้นสูงได้อย่างเพียงพอ มีสมรรถนะที่ตรงกับความต้องการของตลาด และกระชับความร่วมมือระหว่างสองประเทศให้แน่นแฟ้นยิ่งขึ้นต่อไป” นายสุชาติ กล่าวตอนท้าย
รัฐบาลไทย-ข่าวทำเนียบรัฐบาล-ครม. ผ่านร่างกฎกระทรวงฯ ลดอัตราเงินสมทบที่นายจ้างและผู้ประกันตนจ่ายเข้ากองทุนประกันสังคม 3 เดือน (พ.ค.-ก.ค. 65) ช่วยลดภาระค่าครองชีพและต้นทุนการผลิต
วันอังคารที่ 5 เมษายน 2565
ครม. ผ่านร่างกฎกระทรวงฯ ลดอัตราเงินสมทบที่นายจ้างและผู้ประกันตนจ่ายเข้ากองทุนประกันสังคม 3  เดือน (พ.ค.-ก.ค. 65)  ช่วยลดภาระค่าครองชีพและต้นทุนการผลิต
ครม. ผ่านร่างกฎกระทรวงฯ ลดอัตราเงินสมทบที่นายจ้างและผู้ประกันตนจ่ายเข้ากองทุนประกันสังคม 3  เดือน (พ.ค.-ก.ค. 65)  ช่วยลดภาระค่าครองชีพและต้นทุนการผลิต
วันที่ 5 เมษายน 2565 นายธนกรวังบุญคงชนะโฆษกประจําสํานักนายกรัฐมนตรีแถลงมติคณะรัฐมนตรี อนุมัติร่างกฎกระทรวงกําหนดอัตราเงินสมทบกองทุนประกันสังคม พ.ศ. .... ลดอัตราเงินสมทบ 3 เดือน กรณี ม 33 นายจ้างและลูกจ้าง จ่ายเงินสมทบกองทุนฯ เหลือ ฝ่ายละร้อยละ 1 จากเดิมร้อยละ 5 กรณี ม 39 จากเดิมร้อยละ 9 ของฐานค่าจ้าง 4,800 บาท (เดือนละ 432 บาท) ให้เหลือร้อยละ 1.9 หรือ เดือนละ 91 บาท ตั้งแต่วันที่ 1 พ.ค.- 31 ก.ค. 65 ทั้งนี้ การลดอัตราเงินสมทบ 3 งวดนี้ ส่งผลให้กองทุนประกันสังคมจัดเก็บเงินสมทบได้ลดลง 34,023 ล้านบาท โดยผู้ประกันตนจ่ายเงินสมทบลดลงเป็นเงิน 18,085 ล้านบาท และนายจ้างจ่ายเงินลดลงเป็น 15,938 ล้านบาท ซึ่งเป็นผลดีต่อผู้ประกันตน ทําให้สามารถนําเงินส่วนนี้ไปใช้จ่าย เสริมสภาพคล่องได้ประมาณ 1,000 - 1,800 บาทต่อคน ขณะเดียวกันนายจ้างก็มีสภาพคล่องเพิ่มมากขึ้นทั้งนี้รัฐบาลได้ใช้กลไกของกองทุนประกันสังคม เพื่อช่วยลดภาระค่าครองชีพให้แก่ผู้ประกันตนและต้นทุนการผลิตให้แก่นายจ้าง ในช่วงระยะเวลาหนึ่ง เพื่อบรรเทาผลกระทบต่อประชาชนจากสถานการณ์ราคาพลังงานจากปัญหาความขัดแย้งในภูมิภาคยุโรป เท่านั้น
รัฐบาลไทย-ข่าวทำเนียบรัฐบาล-นายกรัฐมนตรีห่วงใยเกษตรกรประสบภัยน้ำท่วม กระทรวงเกษตรฯ เร่งสำรวจและฟื้นฟูเยียวยาความเสียหาย
วันอังคารที่ 23 สิงหาคม 2565
นายกรัฐมนตรีห่วงใยเกษตรกรประสบภัยน้ําท่วม กระทรวงเกษตรฯ เร่งสํารวจและฟื้นฟูเยียวยาความเสียหาย
นายกรัฐมนตรีห่วงใยเกษตรกรประสบภัยน้ําท่วม กระทรวงเกษตรฯ เร่งสํารวจและฟื้นฟูเยียวยาความเสียหาย
วันที่ 23 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยเกษตรกรผู้ประสบภัยน้ําท่วมจากเหตุพายุดีเปรสชันมู่หลานและร่องมรสุมพาดผ่านประเทศเมียนมาภาคเหนือตอนบนของประเทศไทย ส่งผลให้เกิดน้ําท่วมพื้นที่ทําการเกษตรหลายพื้นที่ โดยกระทรวงเกษตรและสหกรณ์ พร้อมให้การช่วยเหลือและบรรเทาความเดือดร้อนเกษตรกร เร่งสํารวจและฟื้นฟูเยียวยาความเสียหายให้สถานการณ์กลับเข้าสู่ภาวะปกติโดยเร็วที่สุด
นางสาวรัชดาฯ กล่าวว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์รายงานต่อนายกรัฐมนตรีว่า ขณะนี้เจ้าหน้าที่ในพื้นที่เตรียมเข้าไปสํารวจความเสียหาย และช่วยเหลือเกษตรกรภายหลังน้ําลด เตรียมการแจกพันธุ์พืชและเชื้อราไตรโคเดอร์มาที่เป็นเชื้อราดีไว้กําจัดเชื้อราไม่ดี ให้เพียงพอต่อความต้องการของเกษตรกร
สําหรับในส่วนเกณฑ์การให้ความช่วยเหลือยังคงเป็นไปตามระเบียบกระทรวงการคลัง ว่าด้วยเงินทดรองราชการ เพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 ในอัตรา ดังนี้ ข้าว 1,340 บาทต่อไร่ พืชไร่และพืชผัก 1,980 บาทต่อไร่ ไม้ผลไม้ยืนต้น และอื่นๆ 4,048 บาทต่อไร่ ตามพื้นที่เสียหายจริงไม่เกินครัวเรือนละ 30 ไร่ ทั้งนี้ เป็นไปตามที่อธิบดีกรมป้องกัน และบรรเทาสาธารณภัย หรือผู้ว่าราชการจังหวัดได้ประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว
ทั้งนี้ จากรายงานพื้นที่การเกษตรได้รับผลกระทบในพื้นที่ 14 จังหวัด ได้แก่ จังหวัดกําแพงเพชร เชียงราย เชียงใหม่ แม่ฮ่องสอน แพร่ พิษณุโลก เพชรบูรณ์ พะเยา น่าน สุโขทัย อุตรดิตถ์ เลย หนองคาย และจังหวัดอุบลราชธานี เกษตรกรได้รับผลกระทบ จํานวน 23,182 ราย มีพื้นที่การเกษตรคาดว่า จะเสียหายจํานวน 88,305.25 ไร่ แยกเป็นข้าว 71,695.75 ไร่ พืชไร่ละพืชผัก 14,758.75 ไร่ ไม้ผลไม้ผืนต้นและอื่นๆ 1,870.75 ไร่ (ข้อมูล ณ วันที่ 17 สิงหาคม 2565)
รัฐบาลไทย-ข่าวทำเนียบรัฐบาล-30 มิถุนายน 2564 สิ้นสุดการขยายเวลายื่นแบบ ภ.ง.ด. 50 ภ.ง.ด. 55 ผ่านระบบออนไลน์ สำหรับรอบระยะเวลาบัญชีปี 2563
วันศุกร์ที่ 25 มิถุนายน 2564
30 มิถุนายน 2564 สิ้นสุดการขยายเวลายื่นแบบ ภ.ง.ด. 50 ภ.ง.ด. 55 ผ่านระบบออนไลน์ สําหรับรอบระยะเวลาบัญชีปี 2563
กรมสรรพากรขอเชิญชวนให้บริษัท ห้างหุ้นส่วนนิติบุคคล ยื่นแบบ ภ.ง.ด.50 ภ.ง.ด.55 และ Disclosure Form ของรอบระยะเวลาบัญชีปี 2563 ผ่านทางอินเทอร์เน็ตภายในวันที่ 30 มิถุนายน 2564 เพื่อลดภาระค่าปรับและเงินเพิ่ม
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ขยายเวลาการยื่นแบบแสดงรายการ และชําระภาษีเงินได้นิติบุคคล สําหรับแบบ ภ.ง.ด. 50 และ ภ.ง.ด. 55 รวมทั้งแบบรายงานประจําปี สําหรับบริษัท หรือห้างหุ้นส่วนนิติบุคคลที่มีความสัมพันธ์กัน ตามมาตรา 71 ทวิ แห่งประมวลรัษฎากร (Disclosure Form) ของรอบระยะเวลาบัญชีปี 2563 ซึ่งจะสิ้นสุดการขยายเวลาในวันที่ 30 มิถุนายน 2564 ผ่านระบบออนไลน์ โดยยื่นแบบแสดงรายการฯ และแบบรายงานประจําปีผ่านทางอินเทอร์เน็ตได้ที่ www.rd.go.th จึงขอเชิญชวนให้บริษัท หรือห้างหุ้นส่วนนิติบุคคล ยื่นแบบฯ ผ่านทางอินเทอร์เน็ตภายในวันที่ 30 มิถุนายน 2564 เพื่อลดภาระค่าปรับและเงินเพิ่ม ซึ่งกรมสรรพากร มีระบบการยื่นแบบและชําระภาษีผ่านอินเทอร์เน็ต รองรับการยื่นแบบนิติบุคคล และแบบรายงานประจําปี ที่มีประสิทธิภาพ ช่วยให้การทําธุรกรรมง่าย สะดวก ปลอดภัย รวดเร็ว ช่วยลดความเสี่ยงของการติดเชื้อ และแพร่กระจายของโรคติดเชื้อไวรัสโคโรนา 2019 (COVID-19)”
สอบถามรายละเอียดเพิ่มเติมได้กับ Tax Ambassador ที่พร้อมให้คําแนะนํา ด้วยความเต็มใจ ณ สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161”
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)